## Članovi tima

U izradi projekta sudjeluje tim od 5 članova, a to su redom: Dorić Tomislav, Kačmarčik Tomislav, Magdić Valentina, Poljak Tihana i Rebrović Dario. Članovi tima između sebe su podijelili zaduženja.

Što se tiče dijagrama slučajeva korištenja (use case), pri njegovoj izradi sudjelovali su svi članovi tima kako bi zajednički što bolje osmislili funkcionalnosti aplikacije. Pri izradi dijagrama aktivnosti i opisa istih sudjelovale su kolegice Magdić i Poljak uz povremene konzultacije sa ostalim članovima tima, a isto tako su kolege Kačmarčik i Rebrović izrađivali i opisivali dijagrame slijeda također uz povremene konzultacije s ostatkom tima. Kolegice Mgdić i Poljak također su izradile ponudu naručitelju.

Kolega Dorić izradio je ERA model i dijagram klasa povremeno se savjetovavši s ostalim članovima tima. Kolega ih je nakon izrade i opisao. Također je izradio terminski plan projekta, te proračun i budžet projekta.

## Komunikacija članova tima

Za uspješnu izradu i odvijanje samog projekta vrlo je važna komunikacija cijelog tima. Svi članovi tima redovito su se nalazili na sastancima, na kojima je svaki član tima obavljao svoje zadatke. Isto tako, međusobno su se savjetovali i pomagali si, te zajedničkim snagama dolazili do najboljih rješenja.

Sastanci su se odvijali nekoliko puta tjedno tijekom izrade prve faze, te pri završetku same faze na kojima su se otklanjali potencijalni problemi konstruktivnim prijedlozima članova tima.

Osim toga, dosta smo komunicirali preko društvenih mreža kada nismo bili u mogućnosti sastati se. Također, komunicirali smo i preko sustava GitHub tako što smo u zajednički repozitorij stavljali dijagrame, te ih po potrebi usavršavali.